V: Hoe gemaak met agterstallige eiendomsbelasting?
Ek het op 'n webwerf 'n leë erf te koop gesien en deur 'n agent die grond gekoop. Ek het die volle bedrag, asook die oordragkostes, in die prokureur se trustrekening betaal. Ek het later uitgevind dat die eienaar nooit sy grondbelasting betaal het nie en dat die agterstallige bedrag meer as helfte van die koopsom is. Die oordrag kan nou nie plaasvind nie omdat ons nie die sertifikaat van die munisipaliteit kan kry om aan te dui dat daar nie agterstallige belasting is nie. Kan ek die verkoper dwing om die agterstallige bedrag van die koopbedrag af te trek?
Deur: Lance19 Mei 2021 537 keer gelees
Die eienaar is verplig om die eiendomsbelasting te betaal en dit op datum te bring vir doeleindres van die oordrag van die grond. Die moontlikheid bestaan dat die oordragprokureur namens die verkoper die uitstaande belasting by 'n oorbruggingsmaatskappy kan leen en die bedrag dan teen registrasie van oordrag aan die oorbruggingsmaatskappy terug kan betaal. 'n
Ander opsie is dat die uitstaande belasting deur jou betaal word en die oordragprokureur onderneem om dit van die verkoper se koopprys af te trek en teen die registrasie van oordrag aan jou terug te betaal. Dit is beslis nie so dat die oordrag nie kan plaasvind nie. Die aktebesorger behoort beslis 'n uitweg te kan vind.